als_Latn dik_Latn sag_Latn
Grozdanov: Kompanitë private t’i ulin çmimet e banesavePublikuar 4 months ago në Alsat-M
Ende ka hapësirë që kompanitë private të ulin çmimet për banesat e reja. Ky është qëndrimi i drejtorit të Shoqatës për Menaxhimin e Hapësirave Banesore dhe Afariste Cvetko Grozdanov. Ai thotë se ngadalë, por me siguri, çmimet e banesave në vend po i afrohen vlerës reale. Me ndërtimin e banesave nga shteti dhe projektit “Bli shtëpi-Bli banesë”, çmimi i banesave të sapondërtuara ka nisur të ulet.“Ndoshta hapësirë, diku ka e diku nuk ka, sepse tek ne, në Shoqatën për Menaxhimin e Hapësirave Banesore e Afariste shkojmë me çmime reale, për shembull në Aerodrom, çmimet tona reale janë 795 euro për m2. Kur ne filluam të ndërtonim atje banesa, kompanitë e tjera ofronin banesa me çmim prej 1200 eurosh kurse tani banesat po i shesin nga 1000 apo 1050 euro metri katror. Diku ka edhe nga 950 euro, kurse ne vazhdojmë t’i shesim nga 795 euro. Për këtë arsye 70% të banesave tona janë të shitura”, tha Cvetko Grozdanov, Drejtor i Shoqatës për Menaxhimin e Hapësirave Banesore e Afariste.Grozdanov thotë se kompanitë private duhet të heqin dorë nga fitimi i lartë, nëse duan që t’i shesin shpejtë banesave dhe të kthejnë paratë e investuara. Që të zhvillohet ky treg, duhet që edhe bankat të jenë më fleksibile në dhënien e kredive banesore. Në Maqedoni, që të blini banesë prej 50 m2 duhet të keni rrogë mesatare, dhe atë ta jepni për këstet e banesës në 10 vitet e ardhshme. Vetëm për 10 muajt e parë të këtij viti, bankat kanë miratuar 412 milion euro për kredi banesore, 15% më shumë se vitin e kaluar. Verica Pavlloska
als_Latn als_Latn